**Հաստատված է.**

ԿԳՄՍՆ ԴՇ 09.06.01-1183/11001-19 ծածկագրով

դրամաշնորհի հատկացման մրցույթի հանձնաժողովի

2019թ. հուլիսի 3 - ի թիվ «2» որոշմամբ

**ՀՐԱՎԵՐ**

Հայաստանի Հանրապետության 2019 թվականի պետական բյուջեի` «1183.Ապահով դպրոց» բյուջետային ծրագրի «11001.Դպրոցների համալիր անվտանգության ապահովում» միջոցառման (այսուհետ՝ ծրագիր) շրջանակում դրամաշնորհի հատկացման մրցույթի

1. **Ընդհանուր դրույթներ**
2. Հայաստանի Հանրապետության 2019 թվականի պետական բյուջեի` «1183.Ապահով դպրոց» ծրագրի «11001.Դպրոցների համալիր անվտանգության ապահովում» միջոցառման շրջանակում դրամաշնորհի հատկացման մրցույթի հրավերը (այսուհետ՝ Հրավեր) տրամադրվում է ի լրումն մրցույթի մասին «Հայաստանի Հանրապետություն» թերթի ... թվականի ... համարում տպագրված հայտարարության։
3. Սույն մրցույթի արդյունքում դրամաշնորհ ստացող հանրակրթական ուսումնական հաստատությունը որոշվում է ըստ 2003 թվականի հոկտեմբերի 8-ին ընդունված «Հրապարակային սակարկությունների մասին» ՀՀ օրենքի և ՀՀկառավարության 2003 թվականի դեկտեմբերի 24-ի «Հայաստանի Հանրապետության պետական բյուջեից իրավաբանական անձանց սուբսիդիաների և դրամաշնորհների հատկացման կարգը հաստատելու մասին» N 1937-Ն որոշմամբ սահմանված ընթացակարգերի և պայմանների հիման վրա:
4. **Մրցույթի նպատակը և մասնակիցները**
5. Մրցույթի նպատակն է նպաստել հանրակրթական ուսումնական հաստատությունների Աղետների ռիսկի կառավարման պլանների(այսուհետ` ԱՌԿ պլան) իրականացմանը՝ օժանդակելով ուսումնական հաստատության ոչ կառուցվածքային ռիսկերի նվազեցման ուղղությամբ նախատեսված գործողությունների իրականացմանը:
6. Մրցույթին կարող են մասնակցել մարզերի այն հանրակրթական ուսումնական հաստատությունները, որոնք սահմանված կարգով մշակել և հաստատել են ԱՌԿ պլան:
7. Դրամաշնորհի առավելագույն մեծությունը՝ 2.5 մլն. ՀՀ դրամ:
8. Միջոցառումների իրականացման ժամանակահատվածը 2019 թ. սեպտեմբեր – դեկտեմբեր:
9. **Հայտեր լրացնելը և ներկայացնելը**
10. Մրցույթին մասնակցելու համար ներկայացվում է.
11. Հայտ (Հավելված 1-ով սահմանված ձևաչափով),
12. Ոչ կառուցվածքային ռիսկերի նվազեցման միջոցառումների ծրագիրը(Հավելված 2-ով սահմանված ձևաչափով),
13. հայտատու կազմակերպության ԱՌԿ խորհրդի որոշումը՝ Ծրագրին հավանություն տալու մասին,
14. Հայտատու կազմակերպության` ՀՀ արդարադատության նախարարության իրավաբանական անձանց պետական ռեգիստրում գրանցման վկայականի պատճեն,
15. Հայտատու կազմակերպության կայքում տեղադրված ԱՌԿ պլանի էլեկտրոնային հասցեն
16. Տեղեկատվություն` ԱՌԿ պլանի մշակման մասնակցային գործընթացի և վերջին 2 տարիների ընթացքում աղետների ռիսկերի նվազեցման ուղղությամբ իրականացված միջոցառումների վերաբերյալ` համաձայն ԱՌԿ պլանի համապատասխան հավելվածի:
17. բացի նախատեսված փաստաթղթերից՝ հայտատուն իր հայեցողությամբ կարող է ներկայացնել Ծրագրին առնչվող այլ փաստաթղթեր, նյութեր:
18. Հայտը ներկայացվում է հայերեն` սոսնձված, կնքված և ստորագրված ծրարով: Ծրարում ներառված փաստաթղթերը պետք է կազմված լինեն բնօրինակից և թվով չորս կրկնօրինակից, որոնց վրա համապատասխանաբար գրվում են «բնօրինակ» և «կրկնօրինակ» բառերը:
19. Հայտերը (ներառյալ բոլոր փաստաթղթերը) ներկայացվում են Կրթության,գիտության, մշակույթի և սպորտի նախարարություն հետևյալ հասցեով. Երևան, 0010, Վ.Սարգսյանի 3, ՀՀ կառավարության 2-րդ տուն, 3-րդ հարկ, 304-րդ սենյակ, ԿԳՆ զարգացման ծրագրերի և մոնիթորինգի վարչություն՝ մինչև 2019 թվականի օգոստոսի 5-ը:
20. Մրցույթը կանցկացվի համաձայն Հավելված 2-ով սահմանված Կանոնակարգի:

*Հավելված 1*

**ՀԱՅՏ**

Հայաստանի Հանրապետության 2019 թվականի պետական բյուջեի` «09.06.01.11001.

Դպրոցների համալիր անվտանգության ապահովման նպատակով դրամաշնորհի հատկացման» մրցույթի

**ՏԻՏՂՈՍԱԹԵՐԹ**

Հայտատու կազմակերպության անվանումը.

Հասցե (գրանցման).

Հեռախոսահամար(ներ).

Էլ. հասցե., կայքէջ

Պետական գրանցման համարը.

Կից ներկայացվող փաստաթղթերը.

1.
2.
3.
4.
5.
6.
7.
8.
9.
10.

Բնօրինակ փաստաթղթերի էջերի ընդհանուր քանակը

Հայտը ներկայացնելու ամսաթիվը \_\_\_\_\_\_ /\_\_\_\_\_ 2019թ.

Կազմակերպության ղեկավարի Ա.Ա.Հ.

Ստորագրությունը

Կ.Տ.

**Հավելված 2.**

**Ոչ կառուցվածքային ռիսկերի նվազեցման միջոցառումների**

**ծրագրի ձևաչափ**

**Ծրագրի անվանումը**

1. **Նախաբան**

(Ներկայացվում են ընդհանուր տեղեկություններ ուսումնական հաստատության մասին, ԱՌԿ պլանի մշակման գործրընթացը, բացահայտված ռիսկերը ըստ առաջնահերթությունների, հաստատու հանրակրթական ուսումնական հաստատության ԱՌԿ կարողությունները, առկա ռիսկերի նվազեցման ուղղությամբ հաստատության կողմից ձեռնարկված քայլերն ու իրականացված միջոցառումները և դրանց արդյունքները):

1. **Ծրագրի նկարագրությունը**

(Նկարագրվում է ծրագրի նպատակը, հիմնավորումը, առաջարկվող մոտեցումը)

1. **Միջոցառումների ժամանակացույցը**

|  |  |  |  |
| --- | --- | --- | --- |
| **N** | **Միջացառում** | **Ժամկետ** | **Ակնկալվող արդյունք** |
| 1. |  |  |  |
| 2. |  |  |  |
| ... |  |  |  |

1. **Ծախսերի նախահաշիվ**

|  |  |  |  |  |  |
| --- | --- | --- | --- | --- | --- |
| **N** | **Ծախսային հոդված** | **Չափման միավոր** | **Միավորների քանակ** | **Միավորների արժեք** | **ԸՆԴ.** |
|  |
| 1. |  |  |  |  |  |
| 2. |  |  |  |  |  |
| ... |  |  |  |  |  |
| **ԸՆԴԱՄԵՆԸ՝** |

\*Նշված նախահաշվի ձևը անհրաժեշտության դեպքում ենթակա է փոփոխման` հայտատուի կողմից առավել մանրամասն և հստակ տեղեկություններ ստանալու համար

**Հավելված 3**

**ԿԱՆՈՆԱԿԱՐԳ**

Հայաստանի Հանրապետության 2019 թվականի պետական բյուջեի` «1183.Ապահով դպրոց» ծրագրի «11001.Դպրոցների համալիր անվտանգության ապահովում» միջոցառման շրջանակում դրամաշնորհի հատկացման մրցույթի

1. Սույն կանոնակարգով սահմանվում են Ծրագրի իրականացման նպատակով դրամաշնորհի հատկացման մրցույթի անցկացման և հաղթող ճանաչելու պայմանները:
2. Կանոնակարգը կազմվել է 2003 թվականի հոկտեմբերի 8-ին ընդունված «Հրապարակային սակարկությունների մասին» ՀՀ օրենքի և ՀՀ կառավարության՝ 2003 թվականի դեկտեմբերի 24-ի N 1937-Ն որոշմամբ հաստատված հավելվածի:
3. Հրավերում նշված Հայտը դրամաշնորհի հատկացման մրցութային հանձնաժողովի (այսուհետ՝ Հանձնաժողով) քարտուղարի կողմից գրանցամատյանում գրանցելուց և ընդունելուց հայտատուին տրվում է հայտն ընդունելու մասին տեղեկանք:
4. Հայտատուները, մինչև մրցույթի հայտերի ներկայացնելու վերջնական ժամկետի ավարտը, կարող են փոփոխել կամ հետ վերցնել հայտերը: Մրցույթի հայտի փոփոխությունը կատարվում է հայտ ներկայացնելու համար նախատեսված կարգով` ծրարի վրա ավելացնելով «փոփոխում» բառը:
5. Հայտերի ներկայացման պահանջներին չհամապատասխանող մրցույթի հայտերը, ինչպես նաև մրցույթի հայտեր ներկայացնելու ժամկետը լրանալուց հետո տրված մրցույթի հայտերն առանց բացվելու մերժվում են և վերադարձվում ներկայացնողին:
6. Հայտատուները կարող են Հրավերի վերաբերյալ պարզաբանումներ ստանալ Հանձնաժողովի քարտուղարից: Գրավոր հարցմանը գրավոր պարզաբանում տրվում է հարցումը մուտքագրվելու օրվանից 5 աշխատանքային օրվա ընթացքում:
7. Հանձնաժողովի որոշմամբ Հրավերում կարող են կատարվել փոփոխություններ, որոնք չեն կարող հանգեցնել Հրավերի էական պայմանների փոփոխմանը:
8. Հրավերում փոփոխություն կատարվելու դեպքում՝ հայտեր ներկայացնելու ժամկետի ավարտը հաշվվում է այդ փոփոխությունների մասին մամուլում հրապարակվելու օրվանից:
9. Հրավերի համաձայն Հրավերում փոփոխություն կատարվելու դեպքում՝ Կրթության,գիտության,մշակույթի և սպորտի նախարարությունը չի կրում Հրավերում փոփոխություն կատարվելու հանգամանքով պայմանավորված մասնակցի կողմից կրած վնասի ռիսկը:

**Մրցութային հաձնաժողովը, հայտերի բացումը և արդյունքների ամփոփումը**

1. Հայտերը բացվելու են 2019 թվականի օգոստոսի 8-ին՝ Հանձնաժողովի կողմից՝ հայտերի բացման նիստում:
2. Ներկայացված հայտերի բովանդակությանը ծանոթանալու ընթացքում Հանձնաժողովն, առավել ամբողջական կարծիք ձևավորելու նպատակով, իրավունք ունի առաջարկել մրցույթի մասնակցին ներկայացնել լրացուցիչ տեղեկություններ:
3. Մասնակիցը կարող է ներկա գտնվել Հանձնաժողովի հայտերի բացման և ամփոփման նիստերում: Նրանք կարող են ծանոթանալ մրցույթի նիստերի արձանագրություններին՝ գրավոր պահանջը մուտքագրելուց հետո 5 օրվա ընթացքում:
4. Հայտերի բացման նիստում`

1) Հանձնաժողովի նախագահը, իսկ նրա բացակայության դեպքում՝ նիստը նախագահողը, հայտարարում է նիստը բացված,

2) Հանձնաժողովի քարտուղարը`

ա. ներկայացնում է տեղեկատվություն՝ հայտերի մասին,

բ. բացում է հայտերի ծրարները և,դրանց լրակազմը ստուգելուց հետո, ծրարում ներկայացված մրցույթի հայտերի մեկական օրինակ հանձնում է Հանձնաժողովի անդամներին և նախագահողին,

գ. տրամադրում է հանձնաժողովի անդամներին պետական մարմնի կնիքով կնքված հայտերի գնահատման թերթիկների երկուական օրինակ` հայտերի բացման նիստի ավարտից հետո:

1. Հայտերի բացման նիստին չներկայացած Հանձնաժողովի անդամներին Հանձնաժողովի քարտուղարը գնահատման թերթիկների երկուական օրինակը տրամադրում է հայտերի բացման նիստի օրվան հաջորդող աշխատանքային օրվա ընթացքում:
2. Հանձնաժողովի անդամները Հրավերով սահմանված կարգով գնահատում են մրցույթի հայտերը և գնահատման թերթիկներում համապատասխան նշումներ կատարելու միջոցով հայտերի վերաբերյալ եզրակացություն են տալիս ու հայտերի բացման նիստում որոշված ժամկետում գնահատման թերթիկների մեկական ստորագրված օրինակները փոխանցում են քարտուղարին:
3. Մրցույթի հայտերը պետք է բավարարեն հայտերի լրացման և ներկայացման պահանջները: Հրավերի պայմանների խախտմամբ ներկայացրած հայտերը մերժվում են և վերադարձվում ներկայացնողներին:
4. Հանձնաժողովի անդամները կարող են ունենալ հատուկ կարծիք, որը ներկայացվում է գրավոր, կցվում է արձանագրությանը և հանդիսանում է դրա անբաժանելի մասը:
5. Մրցույթի արդյունքներն ամփոփվում են Հանձնաժողովի ամփոփիչ նիստում` Հանձնաժողովի անդամների կողմից ներկայացված գնահատման թերթիկների հիման վրա:
6. Հանձնաժողովը որոշում է մրցույթին մասնակցած այն կազմակերպությունը կամ կազմակերպությունները, որոնց հետ կարող է կնքվել դրամաշնորհի տրամադրման պայմանագիր և այն կազմակերպությանը կամ կազմակերպությունները, որոնց հետ չի կարող կնքվել նման պայմանագիր: Պայմանագրի նախագիծը ներկայացված է Հավելված 2.1-ում:
7. Մրցույթը չկայացած է հայտարարվում, եթե ոչ մի հայտ չի ներկայացվել, հայտերից ոչ մեկը չի համապատասխանում Հրավերի պայմաններին, կամ Կրթության,գիտության, մշակույթի և սպորտի նախարարը չի հաստատում Հանձնաժողովի որոշումը: Սույն կետով նախատեսված դեպքում՝ առաջարկվում է սահմանված կարգով հայտարարել նոր մրցույթ:
8. Մրցույթի արդյունքներն ամփոփելու և մրցույթում հաղթողին ճանաչելու օրը կազմակերպիչը և մրցույթի հաղթող ճանաչված մասնակիցը ստորագրում են մրցույթի արդյունքների մասին արձանագրություն:
9. Կազմակերպությունները, որոնց հետ պետք է կնքվի դրամաշնորհի հատկացման պայմանագիր, կարող են հրաժարվել պայմանագիր կնքելուց՝ դրա մասին պայմանագրի նախագիծը ստանալու օրվանից 10 աշխատանքային օրվա ընթացքում՝ ծանուցելով Կրթության,գիտության,մշակույթի և սպորտի նախարարության գլխավոր քարտուղարին: Նման դեպքում Հանձնաժողովը կարող է որոշել պայմանագիր կնքել այն կազմակերպության հետ, որը մրցույթի արդյունքում բավարարել է Հրավերի պայմանները, սակայն դրա վերաբերյալ ընդունվել է պայմանագիր չկնքելու մասին որոշումը:

**Հայտերի գնահատումը**

1. Հայտերը գնահատվում են Հանձնաժողովի անդամների կողմից: Հանձնաժողովի քարտուղարի կողմից հայտերի գնահատում չի իրականցվում: Յուրաքանչյուր հայտի համար Հանձնաժողովի անդամը լրացնում է Կրթության, գիտության, մշակույթի և սպորտի նախարարության կողմից կնքված գնահատման թերթիկը՝ որտեղ յուրաքանչյուր բաղադրիչը գնահատվում է 1-ից 15 սանդղակով, անհրաժեշտության դեպքում, տալիս պարզաբանումները, հաշվում բոլոր բաղադրիչների մասով գնահատականների հանրագումարը: Ընդ որում, սանդղակի 13-ից 15 միավորը գնահատվում է «Գերազանց» (Ամբողջությամբ համապատասխանում է առաջադրված պահանջներին), 10-ից 12-ը՝ «Շատ լավ» (Հիմնականում համապատասխանում է առաջադրված պահանջներին), 7-ից 9-ը՝ «Լավ» (Ընդհանուր առմամբ է համապատասխանում առաջադրված պահանջներին), 4-ից 6-ը՝ «Միջին» (Որոշ չափով համապատասխանում է առաջադրված պահանջներին), 1-ից 3-ը «Վատ» (Չի համապատասխանում առաջադրված պահանջներին):
2. Հայտերը գնահատվում են ըստ ստորև շարադրված չափանիշների.
	1. դրամաշնորհի հատկացման մրցույթի հրավերի հայտին կից փաստաթղթերի ամբողջականությունը,
	2. դրամաշնորհի հատկացման մրցույթի հրավերի հայտին կից փաստաթղթերի համապատասխանությունը հայտի պահանջներին,
	3. հայտատուի կողմից վտանգների ճիշտ գնահատման և աղետների ռիսկի նվազեցմանն ուղղված միջոցառումների համապատասխանությունը,
	4. հայտատուի կողմից մշակված աղետների ռիսկի կառավարման պլանների իրականացմանն ուղղված միջոցառումներում հաշմանդամություն ունեցող անձանց կարիքների գնահատման առկայությունը,
	5. հայտատուի ներկայացրած ծրագրի համապատասխանությունը Ծրագրի նպատակին ու առաջադրված միջոցառումներին,
	6. հայտատուի ներկայացրած Ծախսերի նախահաշիվը (Հավելված 1),
	7. միջոցառումները (Պայմանագրի Հավելված 2.1.1):
3. Հայտի վերջնական գնահատականը Հանձնաժողովի 9 անդամների գնահատականի հանրագումարն է, որը հիմք է հանդիսանում նվազման կարգով վարկանիշային ցանկի ձևավորման համար:
4. Մրցույթի հաղթող է ճանաչվում վարկանիշային ցանկում առաջին տեղ զբաղեցրած կազմակերպությունը:
5. Հավասար միավորների դեպքում՝ գնահատման ընթացքում,առավելությունը տրվում է 24-րդ կետի 4, 5 և 6-րդ ենթակետերում (կամ Հավելված 2․2-ի՝ հայտի գնահատման թերթիկում համանուն կետերում) նշված հերթականությամբ, առավելագույն միավորներ ստացած ծրագրին:

***Հավելված 2․1***

|  |
| --- |
|  |

**ՕՐԻՆԱԿԵԼԻ ՁԵՎ**

 **ՁԵՎՈՎ ՏՐԱՄԱԴՐՎՈՂ ՖԻՆԱՆՍԱԿԱՆ ԱՋԱԿՑՈՒԹՅԱՆ ԳՈՒՄԱՐՆԵՐԻ ՕԳՏԱԳՈՐԾՄԱՆ ՄԱՍԻՆ**

|  |  |
| --- | --- |
|   Քաղ. Երևան |  \_\_\_\_ \_\_\_\_\_\_\_\_ 20 թ. |

Հայաստանի Հանրապետության \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ը,

|  |  |
| --- | --- |
|   |  (պետական մարմնի (մարմինների) անվանումը (անվանումները) |

ի դեմս \_\_\_\_\_\_\_\_\_\_\_\_\_\_\_\_\_\_\_-ի (այսուհետ` պետական մարմին), որը գործում է պետական մարմնի կանոնադրության հիման վրա, մի կողմից, և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ը, ի դեմս \_\_\_\_\_\_\_\_\_\_\_\_\_\_\_\_\_\_\_\_\_-ի (այսուհետ` կազմակերպություն), որը գործում է կազմակերպության

(կազմակերպության անվանումը)

կանոնադրության հիման վրա, մյուս կողմից (այսուհետ` միասին` կողմեր), հիմք ընդունելով Հայաստանի Հանրապետության կառավարության 20 թվականի \_\_\_\_\_ \_\_-ի N որոշումը (այսուհետ` որոշում), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ծրագրի (այսուհետ` ծրագիր)

(ծրագրի անվանումը և համառոտ բովանդակությունը)

իրականացման նպատակով կնքեցին սույն պայմանագիրը (այսուհետ` պայմանագիր)` հետևյալի մասին.

**1. Պայմանագրի առարկան**

1.1. Սույն պայմանագրով պետական մարմինը պարտավորվում է ծրագրի իրականացման նպատակով կազմակերպությանը հատկացնել որոշմամբ նախատեսված` մինչև \_\_\_\_\_\_\_ գումար, իսկ կազմակերպությունը պարտավորվում է ծրագիրն իրականացնել որոշմամբ և սույն պայմանագրով սահմանված կարգով:

1.2. Ծրագրով նախատեսված` կազմակերպության կողմից իրականացվելիք միջոցառումները (այսուհետ` միջոցառումներ) ներկայացված են սույն պայմանագրի հավելվածում:

**2. Կողմերի իրավունքները և պարտավորությունները**

2.1. Պետական մարմինն իրավունք ունի`

2.1.1. ցանկացած ժամանակ (այդ թվում` լիազոր մարմնի միջոցով) ստուգելու կազմակերպության կողմից իրականացվող միջոցառումների ընթացքը և որակը` առանց միջամտելու վերջինիս գործունեությանը.

2.1.2. որոշմամբ սահմանված պահանջներին չհամապատասխանելու դեպքում չընդունելու իրականացված միջոցառումները՝ իր հայեցողությամբ սահմանելով թերությունների անհատույց վերացման ողջամիտ ժամկետ, և կազմակերպությունից պահանջելու վճարել սույն պայմանագրի 5.1-ին կետով նախատեսված տուգանքը.

2.1.3. առանց իրականացված միջոցառումների արդյունքների դիմաց գումար տրամադրելու` միակողմանի լուծելու սույն պայմանագիրը և պահանջելու հատուցել պատճառված վնասները, եթե`

ա. կազմակերպությունը ժամանակին չի սկսում ծրագրի իրականացումը, կամ ծրագրի իրականացման ժամանակ ակնհայտ է դառնում, որ այն պատշաճ չի իրականացվելու,

բ. կազմակերպությունը երկու և ավելի անգամ խախտել է ծրագրով նախատեսված առանձին միջոցառումների իրականացման ժամկետները (միջոցառումների իրականացման ժամկետներ նախատեսված լինելու դեպքում),

 գ. իրականացված միջոցառումները չեն համապատասխանում ծրագրով սահմանված պահանջներին.

2.1.4. սույն պայմանագիրն օրենքով կամ սույն պայմանագրով նախատեսված հիմքերով լուծելու դեպքում պահանջելու իրեն հանձնել անավարտ միջոցառումների արդյունքները։

2.2. Կազմակերպությունն իրավունք ունի`

2.2.1. իրականացված միջոցառման արդյունքը պետական մարմնի կողմից ընդունվելու դեպքում պահանջելու վճարել իրեն հասանելիք գումարը.

2.2.2. պետական մարմնի կողմից գումարները չվճարվելու դեպքում միակողմանի լուծելու սույն պայմանագիրը և պահանջելու հատուցել իրեն պատճառված վնասները:

2.3. Պետական մարմինը պարտավոր է`

2.3.1. ծրագրով նախատեսված դեպքերում աջակցել կազմակերպությանը.

2.3.2.կատարել ծրագրի (առանձին միջոցառումների) իրականացման մոնիթորինգ` անհրաժեշտության դեպքում համագործակցելով այլ պետական կառավարման մարմինների հետ.

2.3.3. իրականացնել ծրագրով նախատեսված այլ աշխատանքներ.

2.3.4. իրականացված միջոցառման մասին ներկայացված կատարողական հաշվետվությունների վերաբերյալ համապատասխան որոշում ընդունել դրանք ստանալու օրվանից մինչև 20 աշխատանքային օրվա ընթացքում: Եթե ներկայացված հաշվետվությունների համաձայն իրականացված միջոցառումը համապատասխանում է ծրագրի և սույն պայմանագրի պահանջներին, ապա դրանք ընդունվում են: Ընդ որում, պետական մարմինը հաշվետվությունն ընդունելու դեպքում եռօրյա ժամկետում դրա մասին գրավոր ծանուցում է կազմակերպությանը:

2.4. Կազմակերպությունը պարտավոր է`

2.4.1. իրականացնել ծրագրի շրջանակներում պետական մարմնի կողմից տրամադրված գումարների` Հայաստանի Հանրապետության հաշվապահական հաշվառման N 20 ստանդարտի դրույթներին համապատասխան հաշվառում.

2.4.2. պայմանագրով նախատեսված ֆինանսական միջոցներն օգտագործել ծրագրով և (կամ) սույն պայմանագրով սահմանված նպատակներով ու չափաքանակներով.

2.4.3. կատարել պետական մարմնի կողմից բացահայտված թերությունների վերացման նպատակով տրված ցուցումները.

2.4.4. սույն պայմանագրով սահմանված կարգով պետական մարմին ներկայացնել միջոցառումների իրականացման մասին հաշվետվություններ, իսկ ծրագրի ավարտից հետո` ամփոփ հաշվետվություն.

2.4.6. սույն պայմանագրի գործողության ընթացքում ապահովել ծրագրի իրականացմանը վերաբերող փաստաթղթերին ծանոթանալու պետական մարմնի հնարավորությունը` վերջինիս կողմից գրավոր պահանջ ստանալու օրվանից 5 աշխատանքային օրվա ընթացքում.

2.4.7. պետական մարմնի կողմից առանձին միջոցառումների իրականացման մասին հաշվետվությունները չընդունվելու դեպքում կազմակերպությունը պարտավորվում է անվճար` պետական մարմնի կողմից սահմանված ողջամիտ ժամկետում վերացնել արձանագրված անհամապատասխանությունները.

2.4.8. ծրագրի իրականացման համար անհրաժեշտ ապրանքները, աշխատանքները և ծառայությունները ձեռք բերել «Գնումների մասին» Հայաստանի Հանրապետության օրենքով սահմանված կարգով` պետության կարիքների համար կատարվող գնումների կանոններին համապատասխան:

**3. Մոնիթորինգը**

3.1. Պետական մարմինը ծրագրի իրականացման նախնական, ընթացիկ և վերջնական արդյունքների համապատասխանության գնահատման նպատակով իրականացնում է մոնիթորինգ:

3.2. Մոնիթորինգն իրականացվում է պետական մարմնի և (կամ) նրա կողմից լիազորված անձի կողմից:

3.3. Մոնիթորինգի իրականացման ընթացքում բացահայտված թերացումների ու բացթողումների շտկման նպատակով կազմակերպությանը տրվում են ցուցումներ, և կատարվում են առաջարկություններ:

3.4. Պետական մարմինը ցանկացած ժամանակ կարող է ծրագրի շրջանակներում իրականացնել մոնիթորինգ` ուսումնասիրելով ծրագրին առնչվող ցանկացած փաստաթղթեր և նյութեր:

3.5. Մոնիթորինգի իրականացման ընթացքում կազմակերպությունից կարող են պահանջվել գրավոր ու բանավոր պարզաբանումներ և բացատրություններ:

**4. Վճարման կարգը և ժամկետները**

4.1. Կազմակերպությանը վճարումները կատարվում են միջոցառումների իրականացման մասին հաշվետվությունն ընդունվելու օրվան հաջորդող 20 աշխատանքային օրվա ընթացքում, եթե ծրագրով սահմանված չեն վճարումների կատարման այլ կարգ և (կամ) ժամկետներ:

**5. Կողմերի պատասխանատվությունը**

5.1. Սույն պայմանագրով և ծրագրով նախատեսված պարտավորությունների չկատարման կամ ոչ պատշաճ կատարման դեպքում կազմակերպությունը պարտավորվում է պետական մարմնին փոխհատուցել չիրականացված միջոցառման չափով և վճարել տուգանք` չիրականացված միջոցառման համար նախատեսված գումարի 1 տոկոսի չափով: Ընդ որում, տուգանքի վճարումը կազմակերպությանը չի ազատում իր պարտավորությունները կատարելու և խախտումները վերացնելու պարտականությունից: Պետական մարմինը սույն կետով նախատեսված գումարները հաշվարկում և հաշվանցում է կազմակերպությանը վճարվելիք գումարներից:

**6. Պայմանագրի գործողության ժամկետը**

6.1. Պայմանագիրն ուժի մեջ է մտնում կողմերի ստորագրման պահից և գործում է մինչև կողմերի ստանձնած պարտավորությունների` ամբողջ ծավալով կատարումը:

**7. Անհաղթահարելի ուժի ազդեցությունը (ՖՈՐՍ-ՄԱԺՈՐ)**

7.1. Պայմանագրով նախատեսված պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է պայմանագիրը կնքելուց հետո, և որը կողմերը չէին կարող կանխատեսել կամ կանխարգելել: Այդպիսի իրավիճակներն են երկրաշարժը, ջրհեղեղը, հրդեհը, պատերազմը, ռազմական և արտակարգ դրության հայտարարումը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում պայմանագրով նախատեսված պարտավորությունների կատարումը: Եթե անհաղթահարելի ուժի ազդեցությունը շարունակվում է 3 ամսվանից ավելի, ապա կողմերից յուրաքանչյուրն իրավունք ունի լուծելու պայմանագիրը` դրա մասին նախապես տեղյակ պահելով մյուս կողմին:

**8. Եզրափակիչ դրույթներ**

8.1. Հայաստանի Հանրապետության կառավարության կողմից հաստատված ծրագիրը հանդիսանում է սույն պայմանագրի անբաժանելի մասը:

8.2. Պայմանագրում կատարվող փոփոխությունները կամ լրացումներն իրավաբանական ուժ ունեն, եթե կազմված են գրավոր և ստորագրված են կողմերի կողմից:

8.3. Պայմանագիրը կնքվում է պայմանագրի կողմերի թվին համապատասխան թվով օրինակով, որոնք ունեն հավասարազոր իրավաբանական ուժ: Յուրաքանչյուր կողմին տրվում է պայմանագրի մեկ օրինակ:

8.4. Պայմանագրով նախատեսված պարտավորությունների չկատարման հետ կապված, ինչպես նաև սույն պայմանագրով չնախատեսված հարաբերությունները կարգավորվում են Հայաստանի Հանրապետության օրենսդրությամբ:

**9. Կողմերի հասցեները, բանկային վավերապայմանները և ստորագրությունները**

|  |
| --- |
|  ***Հավելված 2.1.1* 2019թ. \_\_\_\_\_\_\_\_\_\_\_\_\_ \_\_\_\_ -ին կնքված N \_\_\_\_\_\_\_\_ պայմանագրի** |

|  |  |
| --- | --- |
| NNը/կ | Իրականացվելիք միջոցառման |
| անվանումը | համառոտ բովանդակությունը | կատարման ենթակա գործա-ռույթների նկարագիրը | ակնկալվող արդյունքները և դրանց գնա­հատման չափանիշները | վերջնաժամ-կետը | պահանջվող գումարը (դրամ) |
|   |   |   |  |  |  |  |
|   |   |   |   |   |   |   |
|   |   |   |   |   |   |   |
|   |   |   |   |   |   |   |
|  Ընդամենը |  |

**ՄԻՋՈՑԱՌՈՒՄՆԵՐ**

|  |  |
| --- | --- |
| **ՊԱՏՎԻՐԱՏՈՒ**Կրթության,գիտության,մշակույթի և սպորտի նախարարությունք. Երևան, Վազգեն Սարգսյան 3, Կառավարական տուն 2 ՖՆ ԿԳՄՍ գործառնական վարչությունՀ/Հ 900011005627ՀՎՀՀ 02512868Գլխավոր քարտուղար` \_\_\_\_\_\_\_\_\_\_ (ստորագրություն)Կ.Տ | **ԿԱՏԱՐՈՂ** |

***Հավելված 2․2***

Հայաստանի Հանրապետության 2019 թվականի պետական բյուջեի` «1183.Ապահով դպրոց» բյուջետային ծրագրի «11001.Դպրոցների համալիր անվտանգության ապահովում» ծրագրի շրջանակում դրամաշնորհի հատկացման մրցույթի

**ՀԱՅՏԻ ԳՆԱՀԱՏՄԱՆ ԹԵՐԹԻԿ**

**Հայտատու կազմակերպության անվանումը--------------------------------------------------**

|  |  |  |
| --- | --- | --- |
| **Միավորներ** | **Գնահատական** | **Պարզաբանումներ** |
| 13-15 | Գերազանց | Ամբողջությամբ համապատասխանում է առաջադրված պահանջներին |
| 10-12 | Շատ լավ | Հիմնականում համապատասխանում է առաջադրված պահանջներին  |
| 7-9 | Լավ | Ընդհանուր առմամբ է համապատասխանում առաջադրված պահանջներին |
| 4-6 | Միջին | Որոշ չափով համապատասխանում է առաջադրված պահանջներին  |
| 1-3 | Վատ | Չի համապատասխանում առաջադրված պահանջներին:  |

|  |  |  |  |
| --- | --- | --- | --- |
| **N** | **Բաղադրիչներ** | **Միավոր** | **Պարզաբանումներ** |
| 1 | Դրամաշնորհի հատկացման մրցույթի հրավերի հայտին կից փաստաթղթերի ամբողջականությունը |  |  |
| 2 | Դրամաշնորհի հատկացման մրցույթի հրավերի հայտին կից փաստաթղթերի համապատասխանությունը հայտի պահանջներին |  |  |
| 3  | Հայտատուի կողմից վտանգների ճիշտ գնահատման և աղետների ռիսկի նվազեցմանն ուղղված միջոցառումների համապատասխանությունը |  |  |
| 4 | Հայտատուի կողմից մշակված աղետների ռիսկի կառավարման պլանների իրականացմանն ուղղված միջոցառումներում հաշմանդամություն ունեցող անձանց կարիքների գնահատման առկայությունը |  |  |
| 5 | Հայտատուի ներկայացրած ծրագրի համապատասխանությունը Ծրագրի նպատակին և առաջադրված միջոցառումներին |  |  |
| 6 | Հայտատուի ներկայացրած Ծախսերի նախահաշիվը (Հավելված 1): |  |  |
| 7 | Միջոցառումները (Հավելված 2.1.1Պայմանագրի): |  |  |
|  | **ԸՆԴԱՄԵՆԸ՝** |  |  |

**Հանձնաժողովի անդամի անուն ազգանուն, ստորագրություն ------------------------------------**

**-------------------------------------------------------------------------------------------------------------------------**

**Ամիս, ամսաթիվ -------------------------------------------------**